Johan Jakob Dahl

Johan Jakob Dahl (født 22. januar 1836 i Fredrikshald, død 9. september 1908 samme sted) var en norsk offiser og stortingsmann i én periode. 

Dahl var sønn av en auditør. Selv ble han offiser i 1854, var premierløytnant fra 1857. Senere ble han i 1867 kaptein i 1. akershusiske brigade og fra 1883 oberstløytnant i bergenske brigade. Han ble utnevnt til oberst i 1889, og i 1891 overført til 2. akershusiske brigade. Han tok avskjed i 1901.

Dahl var Fredrikshalds representant på Stortinget i valgperioden 1883–1885, hvor han representerte Høyre. Han var medlem av militærkomiteen.

Utmerkelser 
Dahl var innehaver av St. Olavs Orden, Dannebrogordenen og Sverdordenen.

Referanser

Eksterne lenker 
 

Offiserer i Hæren (Norge)
Stortingsrepresentanter 1883–1885
Stortingsrepresentanter for Fredrikshald
Stortingsrepresentanter fra Høyre
St. Olavs Orden
Dannebrogordenen
Sverdordenen
Personer fra Halden kommune